**INFORMACIJSKA DRUŽBA – IS 2012**

**FORSEE - TEHNOLOŠKO PREDVIDEVANJE NA PODROČJU IKT**

Nacionalna delavnica je namenjena začetku aktivnostim tehnološkega predvidevanja na področju IKT, ki se bo pripravil in testno izvedel v okviru mednarodnega projekta FORSEE ([www.forsee.eu](http://www.forsee.eu)).

Začetek izvedbenih aktivnosti predvideva nacionalno delavnico z udeležbo nacionalnih IKT deležnikov, katere cilj je predstaviti predvideno metodologijo tehnološkega predvidevanja vsem zainteresiranim deležnikom ter začeti z izvedbo predvidenih aktivnosti. Delavnica bo izvedena v okviru multikonference Informacijska družba, ki tako organizacijsko kot tudi vsebinsko predstavlja pravo okolje za tovrstne aktivnosti.

IKT prinaša ključno infrastrukturo in orodja za kreiranje, mreženje in uporabo znanja. Povečuje možnosti razvoja in inovacij v vseh sektorjih in omogoča rast produktivnosti, kar povečuje konkurenčnost gospodarstva. Za izrabo tega potenciala je potrebno na nacionalni ravni oblikovati ustrezno politiko vzpodbujanja in podpore raziskovalno razvojni in inovacijski (RRI) dejavnosti na področju IKT, ki bi upoštevala tako globalne trende kot tudi lokalne značilnosti in zmožnosti  vseh akterjev za uspešen in konkurenčen razvoj na področju IKT.

Projekt FORSEE je namenjen reformi raziskovalno razvojnih in inovacijskih politik na področju IKT s ciljem vzpostavljanja kulture tehnološkega predvidevanja v jugovzhodni regiji Evrope, kar je eden od pogojev za pospešitev socialnega in ekonomskega razvoja vključenih partnerskih držav za zagotovitev uspešnejšega in enakopravnega vključevanja v evropski raziskovalno razvojni prostor. Cilj projekta je oblikovanje enotne metodologije tehnološkega predvidevanja na področju IKT, ki bo predstavljalo orodje za redno oblikovanje, spremljanje in vrednotenje RRI politike IKT. Projektno partnerstvo vključuje identifikacijo pomanjkljivosti IKT RRI področja v regiji ter oblikovanje regijskega partnerstva za izvajanje tehnološkega predvidevanja na področju IKT z zagotavljanjem sinergij med RRI deležniki v ciljnih državah. Projekt bo naslavljal regijske RRI deležnike ter bo vzpostavil platformo za njihovo sodelovanje s ciljem zagotoviti ustrezno podporo izvedbi aktivnostim. Eden najpomembnejših elementov projekta bo konkretna pilotska izvedba pripravljene IKT metodologije predvidevanja v vseh sodelujočih državah, adaptirana v skladu z njihovimi kapacitetami in viri. Na ta način bo upoštevan lokalni kontekst vsake izmed sodelujočih držav s čimer bo zagotovljeno ustrezno ne-podvojevanje virov in aktivnosti v regiji s hkratnim zagotavljanjem ustrezne celovitosti in koherentnosti celotne aktivnosti.

Na delavnico bodo vabljeni IKT strokovnjaki z različnih področij ter mednarodni udeleženci iz projekta FORSEE s področja tehnološkega predvidevanja.

Datum: TBD

Program delavnice: TBD

Registracija: TBD